Diari Oficial de la Generalitat Valenciana


Sumari del DOGV 6647, del 09-11-2011 (2011/11237)

Notificació del decret dictat en el procediment de peça separada de compte de procurador número 205/2010.
---------------------------------------------------------------------------------------------------------

### Dades del document

Número de DOGV
:   6647

Data del DOGV
:   09-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11019


Organisme emissor
:   Audiència Provincial d'Alacant

Tipus de document
:   Anunci

Notificació del decret dictat en el procediment de peça separada de compte de procurador número 205/2010. [2011/11253]  
Edicte de notificació i requeriment  
Inmaculada Rubio Saenz, secretària judicial de la Secció Cinquena de l'Audiència Provincial d'Alacant, mitjançant aquest edicte, faig saber:  
Que en la peça separada de procediment de cobrament dimanant del recurs d'apel·lació número 000205/2010, instada pel procurador Ricardo Molina Sánchez-Herruzo contra la mercantil Daligo, SL, s'ha dictat el decret que diu així:  
«Secretària judicial Inmaculada Rubio Saenz  
Alacant, 13 de maig de 2011  
Antecedents de fet:  
Únic. El procurador Ricardo Molina Sánchez-Herruzo ha presentat un escrit al qual adjunta la quota dels drets que afirma que li deu el seu representat Daligo, SL, en el rotlle d'apel·lació d'aquesta Secció número 205/10, per l'import de 573,32 euros.  
Fonaments de dret:  
Primer. L'article 34.1 de la Llei d'Enjudiciament Civil disposa que quan un procurador haja d'exigir al seu poderdant morós les quantitats que aquest li deu pels drets i despeses que haguera suplit per a l'assumpte, podrà presentar davant del secretari judicial del lloc on aquest radique el compte detallat i justificat, i manifestar que les quantitats que en resulten i reclama se li deuen i no li s'han pagat. Per la seua banda, el punt 2 del mateix article estableix que el secretari judicial ha de requerir el poderdant perquè pague aquesta suma, amb les costes, o perquè impugne el compte, en el termini de 10 dies, sota l'advertència de constrenyiment si no paga ni formula una impugnació.   
Segon. En aquest cas, una vegada examinada la sol·licitud, i vist que aquesta compleix els requisits formals, pertoca admetre-la a tràmit, i procedir de conformitat amb el que disposa l'article 34 de la Llei d'Enjudiciament Civil.  
Part dispositiva  
Dispose  
1. Admetre a tràmit el compte del procurador presentat per Ricardo Molina Sánchez-Herruzo.  
2. Requerir el poderdant Daligo, SL, amb trasllat del compte, perquè en el termini de 10 dies pague la quantitat de 573,32 euros, més les costes, o impugne el compte, aportant si pertoca els documents que tinguera a disposició seua.  
3. Advertir el poderdant que si no paga ni hi formula oposició, es procedirà a l'exacció per la via de constrenyiment, i es despatxarà l'execució per la quantitat a què puja el compte, més les costes.  
A aquest objecte, expediu un exhort al Jutjat de Primera Instància Degà de Madrid, amb les insercions necessàries.  
Mode d'impugnació: Contra la resolució anterior es pot interposar, de conformitat amb el que disposa l'article 451 i següents de la Llei d'Enjudiciament Civil, un recurs de reposició, davant del secretari judicial, dins del termini de cinc dies, de conformitat amb els advertiments que estableix l'article 452 de Llei d'Enjudiciament Civil, sense perjudici del qual es portarà a terme el que s'ha disposat; cal constituir amb caràcter previ un dipòsit per a recórrer, per l'import de 25 euros (llevat que el recurrent siga: beneficiari de justícia gratuïta, el Ministeri Fiscal, l'Estat, comunitat autònoma, entitat local o organisme autònom dependent), que s'ha d'ingressar en el compte de consignacions d'aquesta Secció Cinquena obert en Banesto, número d'expedient 0190/0205/10, indicant en el camp «Concepte" del document resguard d'ingrés que és un «recurs"; sense aquesta acreditació no serà admés (LO 1/2009, de 3 de novembre).  
  
Així ho dispose, mane i firme».  
La secretària judicial.  
I perquè conste i valga de notificació i requeriment de forma deguda a la mercantil Daligo, SL, en parador ignorat, es publica aquest edicte.  
  
Alacant, 23 de setembre de 2011.- La secretària judicial: Inmaculada Rubio Saenz.